Црква „Св. Илија“ - Бањане

Св. Илија Горни — црква во скопското село Бањане, Општина Чучер-Сандево. Му припаѓа на Северноскопското архијерејско намесништво во Скопската епархија на МПЦ - ОА. Претставува храм на истоимениот манастир. Црквата е прогласена за културно наследство на Македонија.

Сместена е на падините на Скопска Црна Гора, недалеку од селото и долината на Бањанска Река.

Манастирската црква мала еднокорабна градба со тристрана олтарна апсида од исток, изградена во XIV век. Од северната страна црквата е споена со карпа која ѝ дава необичен изглед. Внатрешноста е покриена со живопис од кој се распознаваат два слоја. Првиот е постар и датира од самата изградба на црквата.

Во 1846 година иконостасните икони се обновени од Дичо Зограф, што е наведено на парапетната плоча на иконостасот под престолната икона на Исус Христос Седржител, потпишана и датирана со 1846. Негови се и осумте апостолски икони.

 Слики 

 Поврзано 
 Северноскопско архијерејско намесништво

 Наводи 

 Надворешни врски 

Бањане
Категорија:Манастири во Северноскопското архијерејско намесништво
Категорија:Дела на Дебарската школа